El projecte europeu FLAME, en les seves sigles en anglès Facility Large-Scale Adaptive Media Experimentation és una plataforma que permet testejar aplicacions audiovisuals sobre una infraestructura de comunicacions Wireless i Servidors WSN ( Wireless Sensor Node ).
A l'ocasió del Mobile World Congress el projecte utilitzarà com a camp de proves 5G-IoT de la superilla del Poblenou, que acollirà projectes basats en noves tecnologies amb l'objectiu de convertir-se en un entorn de desenvolupament de la recerca, l'emprenedoria i el desenvolupament de la indústria 5G a la nostra ciutat.
L'objectiu del projecte FLAME és el desplegament d'una infraestructura de xarxa/serveis que serveixi per validar com posar la futura tecnologia al servei de Barcelona i la seva ciutadania.
Finalment, es volen posar les bases per poder participar en altres iniciatives que culminin el programa PPP5G de la UE al 2018.
Les aplicacions es provaran sobre xarxes de radio de nova generació, precursores de la futura telefonia mòbil 5G.
La idea és democratitzar l'accés a les infraestructures de xarxa mòbil que a dia d'avui estan limitades als operadors mòbils, facilitant la figura del "operador neutre", on si el cost (CAPEX/OPEX) de la xarxa mòbil és prou reduït l'administració pública podrà actuar com a operador d'infraestructura, obtenint una posició de força davant els operadors mòbils tradicionals.
Al projecte hi participen dues entitats catalanes [Fundació i2CAT i l'Institut Municipal d'Informàtica (IMI) adscrit a l'Ajuntament de Barcelona], la resta de socis del projecte són:
El projecte va iniciar les seves activitats l'1 de gener de 2017 i finalitzarà al desembre de 2019, té un pressupost de 6.905.492,50 euros i està cofinançat amb 4.999.742 euros.
A la ciutat de Barcelona hi ha un gran número d'antenes diversificades per diferents operadors, les quals tenen un impacte ambiental.
5GCITY és un projecte que vol aconseguir l'estandardització de les antenes i aconseguir que una entitat publica pugui fer d'operador neutre amb el desplegament de la nova tecnologia 5G en el futur.
L'objectiu del projecte 5GCity és, partint de la infraestructura construïda pel projecte europeu FLAME, millorar-la fins a tenir la possibilitat de desplegar, a la ciutat de Barcelona, tecnologies de comunicació mòbil low cost controlades per softwares independents.
La idea és democratitzar l'accés a les infraestructures de xarxa mòbil amb la figura de l'operador neutre, reduint l'impacte urbanístic a les nostres ciutats dels futurs desplegaments, contribuint a un desplegament ordenat mitjançant la creació d'un model escalable a tota la ciutat i assumint un rol de lideratge i major control respecte a la vigilància i el respecte a les normatives establertes per aquest tipus d'instal·lacions.
Al projecte hi participen tres entitats catalanes [Fundació i2CAT, com a líder del projecte, Betevé i l'Institut Municipal d'Informàtica (IMI) adscrit a l'Ajuntament de Barcelona], la resta de socis del projecte són:
El projecte va iniciar les seves activitats l'1 de juny de 2017 i finalitzarà el 30 de novembre de 2019 té un pressupost de 7.813.007 euros i està cofinançat amb 6.072.367,40 euros.
Ambdós projectes estan cofinançats pel programa Horizon 2020.
A principis de l'any 2018 va néixer l'aliança 5G Barcelona, de la que formen part l'Ajuntament de Barcelona i MWCapital, juntament amb la Generalitat de Catalunya, la Fundació i2CAT, el Centre Tecnològic de Telecomunicacions de Catalunya, la Universitat Politècnica de Catalunya i Atos i també Ficosa.
Aquesta iniciativa, que aglutina sector públic i empresa privada, treballa per convertir la ciutat de Barcelona en un hub digital de 5G de referència europea.
Enguany s'ha aprovat per part del govern l'estratègia 5G, posant èmfasi en la innovació digital, la captació de talent i el foment de bones pràctiques.